  Майя Бывальцева Буре ваён 25 пулъёс юнматозы Удмуртиысь школаосын, кытын дышетскизы Совето Союзлэн Геройёсыз. Журналистъёслы со сярысь вераз элькунысь лулчеберетъя но туризмъя министр Владимир Соловьёв. «Вань со школаосын пулъёс сӥё-дано усьтэмын луозы 4-тӥ шуркынмон азьын», — пусйиз со. Со сяна, Балезино ёросысь Быдыпи гуртын шуркынмон кутсконын ожгарчилы-мозмытӥсьлы синпелет пуктозы. Соловьёвлэн верамезъя, элькунлы сыӵе кузьым лэсьтӥзы ожгар историяя Росси огазеяськонлэн ёзчиосыз, солэн ёзэтэз Удмуртиын но ужа. Нялтас вераса, соин кивалтэ Владимир Соловьёв. Тодэ вайытом, Удмуртиын вордскем Совето Союзлэн Геройёсыз пӧлын Татьяна Барамзина (Глазов), Александр Сабуров (Ижевск), Василий Зайцев (Дэри ёросысь Лудӟи), Евгений Кунгурцев (Ижевск), Федора Пушина (Якшур-Бодья ёросысь Тукмачи), Вадим Сивков (Ижевск), Нина Ульяненко (Воткинск). Тегъёс: Мерлык Лулчеберет Удмуртия ож буреваён  